**Állat KávéZoo**

***A szövegfeldolgozás választható feladatai***

Kertész Erzsi: *Állat KávéZoo (részlet)*

*1. Kreatív étlap*

Milyen ételek és italok szerepelhetnek az Állati KávéZoo étlapján? Milyen süteményeket, üdítő italokat kínálna Lopez és Antika a különböző állatoknak?

Írd meg a KávéZoo étlapjának egy részletét!

Kitalálhatsz hozzá pénznemet, fizetési módot is. Az árukat be is árazhatod.

*2. Textildíszítés*

Az *Afrikai textilminták* című tankocka képein afrikai törzsi textíliák mintáit láthatod. Tervezd meg az Állat KávéZoo függönyeit és asztalterítőit, kiegészítő textíliáit hasonló stílusban!

<https://learningapps.org/watch?v=ptvq88bva20>

*3. Zörejek, KávéZoo-hangok*

Milyen zajok, zörejek lehetnek az Állat KávéZoo-ban? Sokféle. A patakopogástól kezdve, a bögrecsörgésen keresztül, az ajtónyikorgáson át, a kígyószisszenésig igen sokféle. Készítsetek egy rövid hangjátékot, ami az Állati Kávézóban játszódik, de csak zajokból, zörejekből áll. (A hangjátékot a telefonotok diktafonjával fel is vehetitek.) A többiek találják ki, hogy mi történt a KávéZoo-ban!

*4. Állati fogó*

Játsszatok fogót egy párduc és az antilopok szereplésével! Egy gyerek legyen a feketepárduc, a többiek az antilopok.

*5. Állati berendezés*

A kávézóban sokféle állat megfordul. Adj tippet Lopeznek és Antikának, hogyan rendezzék be a kávézót, hogy a különböző állatfajok jól érezzék magukat benne! Mire van szüksége egy oroszlánpárnak, egy vízilóbébinek, egy sivatagi sakálnak? Keress még állatokat, és írd le a szükségleteiket, valamint az ennek megfelelő berendezési ötletet, javaslatot!

*6. Antilopbarátság*

Antika és Lopez nagyon jó barátok. Szerinted hogyan ismerkedtek össze? Írj róla egy mesét!

*7. Állatbőrben*

Az Állati KávéZoo-ban sokféle állat megfordul. Te melyik állat bőrébe bújnál szívesen, és miért? Írd le néhány mondatban!

*8. Meneküléstörténet*

Az őserdő mélye veszélyes hely, ahonnan Lopez épphogy csak megmenekült élve. Az az igazság, hogy Antika is volt már életveszélyes helyzetben, csak nem akarta elmondani Lopeznek. Szerinted mikor, hogyan? Írd meg Antika megmenekülésének történetét, ahogy te képzeled!